ai4bharat/Pralekha huggingface dataset:
وزارات ثقافت
ثقافت اور امور خارجہ کی وزیر مملکت محترمہ میناکشی لیکھی نے 7ویں برکس وزرائے ثقافت کی میٹنگ میں شرکت کی
ثقافت اور امور خارجہ کی وزیر مملکت، محترمہ میناکشی لیکھی نے 24 مئی 2022 کو عوامی جمہوریہ چین کی میزبانی میں منعقدہ 7ویں برکس ثقافتی وزرا کے اجلاس میں تمام برکس رکن ممالک کی موجودگی کے ساتھ ویڈیو کانفرنس کے ذریعے شرکت کی۔
برکس  ممالک کے درمیان ثقافتی سرگرمیوں کی ترقی اور توسیع کے لیے ”برکس کے درمیان جامعیت اور باہمی سیکھنے کی خصوصیت والی ثقافتی شراکت داری کا قیام“ کے موضوع پر تبادلہ خیال کیا گیا۔ ثقافتی ڈجیٹلائزیشن پر ترقی اور تعاون کو فروغ دینا، ثقافتی ورثے کے تحفظ کے حوالے سے تعاون کو مضبوط بنانا اور برکس ممالک کے ثقافتی تبادلے کے پلیٹ فارموں کی تعمیر کو آگے بڑھانا اس گفتگو کے مرکزی موضوعات تھے۔ وزرا نے ثقافتی تعاون کو مزید مضبوط بنانے اور 2015 میں دستخط کیے گئے برکس ثقافتی تعاون کے معاہدے کو نافذ کرنے کے لیے برکس ایکشن پلان 2022 تا 2026 کو اپنایا۔
محترمہ وزیر نے ہندوستان کا نقطہ نظر پیش کیا اور اپنے خطاب میں درج ذیل نکات پر روشنی ڈالی:
 ہندوستان اپنے متنوع ثقافتی ورثے کے ساتھ برکس ممالک کو موسیقی، تھیٹر، کٹھ پتلی سازی، مختلف قبائلی آرٹ کی شکلوں اور رقص کی شکلوں خاص طور پر کلاسیکی اور لوک کے میدان میں تبادلے کے پروگراموں/سرگرمیوں کے ذریعے ثقافتی اقدار سے واقفیت کے لیے ایک پلیٹ فارم فراہم کرنے کو یقینی بناتا ہے۔
 کووڈ-19 عالمی وبا سے درپیش چیلنجوں پر قابو پانے میں ڈجیٹل ٹیکنالوجیز کا اہم کردار، گزشتہ ڈھائی سال کے دوران جسمانی نقل و حرکت پر پابندی اور ثقافت سمیت تمام محاذوں پر زندگی کو آگے بڑھانے میں ورچوئل چینلز کی اہمیت۔
 ثقافتی ورثے کے میدان میں قیمتی ذخیرے کو ڈیجیٹائز کرنا اور انھیں معلومات کی کھلی جگہ میں پیش کرنا ہندوستان کی ترجیحات ہیں کیونکہ یہ ثقافتی اداروں جیسے میوزیم اور لائبریریوں میں ذخیرہ شدہ ثقافتی مواد تک طویل مدتی ذخیرہ اور وسیع تر رسائی فراہم کرتا ہے۔ برکس ممالک کی ورچوئل نمائشوں کے ذریعے برکس ممالک کے بھرپور ثقافتی ورثے کو تلاش کیا جا سکتا ہے۔
 ہندوستان ثقافتی ورثے کے تنوع اور بین ثقافتی مکالمے میں یقین رکھتا ہے۔ یہ پائیدار اور لچکدار ماحول کی پُر زور حمایت کرتا ہے۔
 ہندوستان کا آرٹ اس کی اپنی بھر پور میراث اور اس کی جدید تاریخ کا امتزاج ہے۔ اس نے بلاشبہ ہندوستان کو ایک فعال اور تخلیقی اکائی کے طور پر قائم کیا ہے جو آج آرٹ کی دنیا کا ایک اٹوٹ حصہ ہے۔
 آج کے ماحولیاتی، سماجی اور اقتصادی چیلنجوں کی روشنی میں، ایک جامع اور ثقافتی طور پر حساس ترقی کے نمونوں کی سمت میں کام کرنا انتہائی اہمیت کا حامل ہے۔ وقت کی ضرورت ایک ایسا روڈ میپ تیار کرنا ہے جو ثقافتی ورثے، ثقافتی اور تخلیقی صنعتوں اور لوگوں کی فطری تخیل اور اجتماعی ذہانت کی تفہیم کو مربوط کرے۔
انھوں نے صدر کا شکریہ ادا کیا اور تمام شعبوں میں ترقی پسند اور جامع برکس تعاون کی خواہش ظاہر کی۔
اجلاس کے اختتام پر، ثقافت کے شعبے میں تعاون سے متعلق برکس ممالک کی حکومتوں کے درمیان معاہدے کے نفاذ کے لیے ایکشن پلان  پر تمام برکس ممالک کے ثقافتی وزرا نے اتفاق کیا اور اس پر دستخط کیے گئے۔
سماجی انصاف اور تفویض اختیارات کی وزارت
سماجی انصاف اور تفویض اختیار کے مرکزی وزیر، ڈاکٹر ویریندر کمار 28 مارچ، 2022 کو چیف کمشنر برائے معذور افراد  کے نئے دفتر کا افتتاح کریں گے
نئی دہلی کے دوارکا میں واقع سی سی پی ڈی کا نیا دفتر تمام طرح کی جدید سہولیات سے لیس اور مکمل طور پر دویانگ جن کے مطابق ہے
سماجی انصاف اور تفویض اختیار کے مرکزی وزیر، ڈاکٹر ویریندر کمار 28 مارچ، 2022  سیکٹر-10، دوارکا، نئی دہلی میں چیف کمشنر برائے معذور افراد  کے نئے دفتر کا افتتاح کریں گے۔
چیف کمشنر برائے معذور افراد  کا یہ دفتر، درحقیقت، ستمبر 1998 سے ہی کام کر رہا ہے۔
یہ دفتر، غیر جانبداری اور معاشرے میں یکساں مواقع اور مکمل حصہ داری کے معاملے میں معذور افراد کے حقوق کی حفاظت کے لیے آزادانہ طور پر کام کرتا ہے۔
شروعات میں، سی سی پی ڈی کے دفتر نے شاستری بھون سے کام کرنا شروع کیا تھا اور بعد میں اسے مختلف جگہوں پر کرایے کی عمارتوں میں منتقل کیا گیا، جیسے کہ نئی دہلی میں آئی ٹی او کے قریب واقع جسمانی طور سے معذور افراد کے لیے پنڈت دین دیال اپادھیائے نیشنل انسٹی ٹیوٹ؛ سیکٹر -39، نوئیڈا اور اس کے بعد اسے بھگوان داس روڈ، نئی دہلی کے سروجنی ہاؤس میں منتقل کر دیا گیا۔ تاہم، اس پوری مدت کے دوران اس دفتر کو ہمیشہ جگہ کی قلت رہی، جہاں اسے اپنے عملہ کو رکھنے اور سرگرمیوں کو آسانی سے انجام دینے میں دقتوں کا سامنا کرنا پڑا۔
اب لمبے انتظار کے بعد، اس دفتر کو این آئی ایس ڈی بلڈنگ، 5ویں منزل، پلاٹ نمبر جی-2، سیکٹر 10، دوارکا، نئی دہلی – 75 میں ایک مناسب محل وقوع اور کافی جگہ مل گئی ہے۔ دفتر کی یہ جگہ تمام طرح کی جدید ترین سہولیات سے لیس ہے، خاص کر دویانگ جن کے لیے پوری طرح آرام دہ ہے۔
وزارت خزانہ
سرکاری اسٹاک 2025 کے 5.22 فیصد کی نیلامی برائے فروخت ،
سرکاری اسٹاک 2034 کے 6.19فیصد کی نیلامی برائے فروخت ،
اورسرکاری اسٹاک 2050 کے 7.16 فیصد کی نیلامی برائے فروخت ۔
نئی دہلی،14؍اگست، حکومت ہند نے قیمت پر مبنی نیلامی کے ذریعے 12000 کروڑ روپے  کی مالیت کی نوٹیفائڈ رقم کے ساتھسرکاری اسٹاک 2025 کے 5.22 فیصدکی فروخت ،  قیمت پر مبنی نیلامی کے ذریعے 11000 کروڑ روپے  کی مالیت کی نوٹیفائڈ رقم کے ساتھ سرکاری اسٹاک 2034 کے 6.19فیصدکی فروخت ، اور قیمت پر مبنی نیلامی کے ذریعے 7000 کروڑ روپے  کی مالیت کی نوٹیفائڈ رقم کے ساتھ سرکاری اسٹاک 2050 کے 7.16فیصدکی فروخت  کا اعلان کیا ہے۔حکومت ہند کو مندرجہ بالا سکیورٹیز میں سے ہر ایک کے برخلاف 2000 کروڑ روپے تک کا اضافی سبسکرپشن رکھنے کا اختیار ہوگا۔ اس نیلامی کا انعقاد کثیر رخی قیمتوں کے طریقہ کار کو اپناتے ہوئے جمعہ کے روز 18 ستمبر سن 2020 کو ممبئی میں فورٹ میں واقع ہندوستان کے ریزرو بینک کے ممبئی آفس میں کیا جائے گا۔
سرکاری سکیورٹیز کی نیلامی میں غیر مقابلہ جاتی بولی لگانے کی سہولت کے لئے اسکیم کے مطابق اسٹاک کی فروخت کے نوٹیفائڈ رقم میں سے 5 فیصد تک کی رقم اہل افراد اور اداروں کو الاٹ کی جائے گی۔
نیلامی کے لئے مقابلہ جاتی اور غیر مقابلہ جاتی ، دونوں طرح کی بولیاں دونوں 18 ستمبر 2020 کو ہندوستان کے ریزروبینک کے کور بینکنگ سولیوشن  نظام پر الیکٹرانک فارمٹ میں جمع کی جانی چاہئے۔غیر مقابلہ جاتی بولیوں کو صبح ساڑھے دس بجے سے گیارہ بجے کے درمیان اور مقابلہ جاتی بولیوں کو صبح ساڑھے دس بجے سے گیارہ بجے کے درمیان جمع کی جانی چاہئے۔
نیلامی کا ریزلٹ کا اعلان بروز جمعہ 18 ستمبر کو کیا جائے گا اور کامیاب بولی لگانے والے کے ذریعے ادائیگی بروز پیر 21 ستمبر 2020 کو کی جائے گی۔
اسٹاکس ’مرکزی سرکار کی سکیور ٹیز میں جب جاری کئے گئے لین دین ‘ سے متعلق رہنما خطوط کے تحت ’جب ایشو کئے گئے‘ٹریڈنگ کے لئے اہل ہوں گے، جسے بھارت کے ریزرو بینک نے بذریعے سرکلر نمبر آر بی آئی 25/19-2018/بتاریخ 24 جولائی 2018 کو جاری کیا تھا اور یہ وقت بوقت قابل ترمیم ہے۔
۔۔۔۔۔۔۔۔۔۔۔۔۔۔۔۔۔۔

U-5397
(Visitor Counter : 85
اسٹیل کی وزارت
فولاد کے وزیر دھرمیندر پردھان نے اوڈیشہ میں ابرق کی نیلام شدہ کانو ں کو جلدہی فعال بنانے پر زوردیا ہے
اوڈیشہ کے وزیر اعلیٰ اورکانکنی کے مرکزی وزیر کے ساتھ تبادلہ خیال کیا
نئی دہلی، 10 دسمبر 2020: فولاد اور پٹرولیم نیز قدرتی گیس کے مرکزی وزیر جناب دھرمیندر پردھان نے آج اوڈیشہ کے وزیر اعلیٰ جناب نوین پٹنائک اور کانکنی ، کوئلہ اور پارلیمانی امور کے مرکزی وزیر جناب پرہلادجوشی سے ملاقات کی۔
تبادلہ خیال کی توجہ اوڈیشہ میں نیلام شدہ ابرک کی کانوں کو فعال بنانے سے متعلق معاملات کو حل کرنے پر مرکو زرہی، جہاں پیداوار اور ترسیل ابھی تک شروع نہیں ہوسکی ہے۔ان کانوں کی لیز،31 مارچ 2020 کو ختم ہوگئی تھی ،جس کے بعدنئی نیلامی کی گئی تھی۔
جناب پردھان نے کانکنی کی وزارت کے ذریعہ اس سلسلے میں ایک جلدحل تلاش کرنے کی ضرورت پر زور دیا تاکہ متعلقہ مستفید کو خام مال کی بلارکاوٹ دستیابی کو یقینی بنایا جاسکے ۔اس کے نتیجے میں ابرک کی قیمتوںمیں کمی واقع ہوگی ، جو منفی مارکیٹ برتاؤ کے باعث گزشتہ ایک ماہ میں، قابل ذکرطور پر زیادہ بڑھ گئی ہیں ۔ مال کی یہ کمی حال ہی میں اڈویشہ میں نیلام شدہ کانوں سے ابرک کی سپلائی میں تخفیف کے باعث پیداہوئی ہے۔اوڈیشہ میں جنوری 2019سے نومبر 2019 تک ابرک کی 123.8 میٹرک ٹن پیداوار ہوئی تھی جبکہ حالیہ برس میں اسی مدت کے دوران یہ پیداوار صرف 98.2 میٹر ک ٹن ہی رہی ہے۔ اوڈیشہ میں حال ہی میں نیلام شدہ 24 کانوں میں سےابھی تک صرف 5 کانوں میں ہی پیداوار شروع ہوئی ہے اور ترسیل کا کام جاری ہے۔یہی اصل وجہ ہے کہ ملک میں ابرک کی فراہمی میں کمی ہورہی ہے۔
ہندوستان کی فولاد کی صنعت کے لئے اوڈیشہ انتہائی اہمیت رکھتا ہے ،کیونکہ وہاں خام مال کے ذخائر اور فولا د کی پیداواری صلاحیت کا بہت بڑا حصہ ہے۔ابرک کی کانوں میں جلد کام کاج شروع ہونے سے نہ صرف فولاد کی صنعت کے لئے خام مال کے تحفظ کو یقینی بنایا جاسکے گا بلکہ اس سے مقامی پیمانے پر روزگار بھی وضع ہوگا اور ریاست میں اقتصادی سرگرمیوں میں بھی اضافہ ہوگا اور اس طرح علاقائی فروغ کو جِلا ملے گی۔ یہ عوامل عزت مآب وزیر اعظم جناب نریندرمودی کے دوراندیش مشن پُروودیہ کے وسیع تر تناظر کے ساتط تال میل رکھتا ہے ۔اس کا مقصد مشرقی ہندوستان کی اقتصادی شرح کو رفتار بخشنا ہے۔
سٹرک ٹرانسپورٹ اور شاہراہوں کی وزارت
منصوبوں میں تاخیر
سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک تحریری جواب میں بتایا کہ حکومت قومی شاہراہوں  کی تعمیر پر گہری نظر رکھے ہوئے ہے۔ مسائل کو حل کرنے اور تمام این ایچ منصوبوں کی پیشرفت کو تیز کرنے کے لیے مختلف سطحوں پر وقتاً فوقتاً جائزے منعقد کیے جاتے ہیں۔ ڈھینکنال سمیت تاخیر کا شکار منصوبوں کی بھی نگرانی کی جاتی ہے۔
نئے قومی شاہراہوں کے منصوبوں کی تکمیل کے لیے عام طور پر 3-2 سال کی مدت رکھی گئی ہے۔ تاہم، قومی شاہراہوں پر تعمیراتی کام بعض اوقات مختلف وجوہات کی وجہ سے طے شدہ وقت سے پیچھے ہو جاتے ہیں جیسے کہ زمین کے حصول میں تاخیر، حکومت کی شرائط کو پورا کرنے میں تاخیر جیسے مختلف کلیئرنس، یوٹیلیٹی شفٹنگ، کنٹریکٹرز/ کنسیشنر کی طرف سے تاخیر بشمول نقد بہاؤ کے مسائل وغیرہ۔ ریاست اڈیشہ کے ڈھینکنال ضلع سے گزرنے والے چار قومی شاہراہوں کے منصوبے بنیادی طور پر زمین کے حصول، جنگلات کی منظوری میں تاخیر اور ٹھیکیدار کی سست کارکردگی کی وجہ سے مؤخر ہورہے ہیں۔ نظرثانی شدہ شیڈول کے مطابق ان منصوبوں کی تکمیل کا ہدف مارچ 2024 ہے۔
تکمیل کے کام میں تاخیر کی وجہ سے ان منصوبوں میں لاگت میں اضافے کی رقم کو حتمی شکل نہیں دی گئی ہے۔
صدر جمہوریہ کا سکریٹریٹ
ممتاز سابق طلباء/ معاونین کے ایک گروپ نے صدر جمہوریہ ہند سے ملاقات کی
تعلیمی صورتحال کو بہتر بنانے اور معاشرے میں نابرابری کو ختم کرنے کے لئے کام کرنا ہم سب کی ذمہ داری ہے: صدر جمہوریہ مرمو
ممتاز سابق طلباء/ معاونین کے ایک گروپ نے وزیٹرس کا نفرنس 2023 کے موقع پر آج شام  راشٹر پتی بھون میں صدرجمہوریہ محترمہ دروپدی مرمو سے ملاقا ت کی ۔
بات چیت کے دوران صدر جمہوریہ نے تعلیم اور سماج میں بہتری کے مقصد سے معاونین کے تعاون کے لئے ان کی ستائش کی ۔ انہوں نے کہا کہ تعلیم کی صورتحال کو بہتر بنانے اور سماج میں نابرابری کو ختم کرنے کے لئے کام کرنا ہم سب کی ذمہ داری ہے۔ انہوں نے کہا کہ دولت کو معاشرے اور ملک کی بہتری کے لئے استعمال کیا جانا چاہئے۔ انہوں نے ا س بات پرزور دیا کہ ہمارے معاشرے اور ملک نے کسی نہ کسی صورت میں ہماری کامیابی میں تعاون کیا ہے،اس لئے ہمیں یہ قرض سماج کو ادا کرنے کی کوشش کرنی چاہئے۔ انہیں یہ بات جان کر خوشی ہوئی کہ معاونین کسی جبر کے بغیر معاشرے کی بہبود کے لئے پُر خلوص طریقے سے عطیہ دے رہے ہیں۔ انہوں نے خواہش ظاہرکی کہ وہ اپنی گرانقدر کوششوں کو جاری رکھیں۔
صدرجمہوریہ نے کہا کہ انہیں خاص طور پر ایسے لوگوں کے ساتھ مل کر فخر ہوتا ہے ،جو تعلیم اور عوام کی صحت کو بہتر بنانے کے لئے بے لوث طریقے سے عطیات دے رہے ہیں۔ انہوں نے کہا کہ آپ لو گ ایک عظیم کام کررہے ہیں۔
انڈیگو ائیر لائن کے شریک بانی جناب راکیش گنگوال ، یم چائنا کے سابق سی ای او جناب مکتیش پنت ، مائند ٹری کے شریک بانی جناب سبروتو باگچی ، ایکسل انڈیا کے شریک بانی اور شراکتدار پرشانت پرکاش ، کے پوائنٹ ٹکنالوجیز کے شریک بانی اور چیئر مین جناب شری دھر شکلا، سائٹئس ٹیک کے شریک بانی اور سی ای او رضوان کوئتا ، آئی وی کیپ وینچر س ایڈوائزر پرائیویٹ لمٹیڈ کے بانی اور منیجنگ پارٹنر جناب وکرم گپتا ، ٹی ٹی کے پریسٹیج کے چیئر مین ٹی ٹی جگناتھن ، انعام کے شریک بانی اور فلیم یونیورسٹی کے بورڈ آف گورنر جناب نمیش شاہ ، ایچ سی ایل ٹکنالوجیز کی چئیر پرسن اور شو ندار یونیورسٹی کی ٹرسٹی محترمہ روشنی ندال اور پیرامل گروپ کےچیئر مین جناب اجے پیرامل نے اپنی اہلیاؤں / شوہروں کے ساتھ اس بات چیت میں شرکت کی ۔
ریلوے کی وزارت
ادھم پور-سری نگر-بارہمولہ ریل لنک پروجیکٹ  نے لوگوں کے لیے روزگار، خوشحالی اور کنیکٹویٹی میں اضافہ کیا ہے
اب تک 500 لاکھ سے زیادہ روزگار پیدا ہوئے ہیں
اس سے دور دراز علاقوں کے 73 دیہاتوں کو کٹیکٹویٹی فراہم کی گئی ہے، جس سے تقریباً 1.5 لاکھ افراد مستفید ہوئے ہیں
یو ایس بی آر ایل  ایک قومی منصوبہ ہے جسے ہندوستانی ریلوے نے ہمالیہ کے ذریعے براڈ گیج ریلوے لائن کی تعمیر کے لیے شروع کیا ہے، جس کا مقصد کشمیر کے علاقے کو ملک کے باقی حصوں سے جوڑنا ہے۔ ہر موسم میں، آرام دہ، آسان اور کفایتی عوامی نقل و حمل کا نظام ملک کے انتہائی شمالی خطے کی مجموعی ترقی کے لیے محرک ثابت ہوگا۔
پروجیکٹ کے پہلے تین مرحلوں کی تعمیر مکمل ہو چکی ہے اور یہ لائن وادی کشمیر میں بارہمولہ-بانہال اور جموں خطہ میں جموں-اودھم پور-کٹرا کے درمیان ٹرینوں کو چلانے کے لیے استعمال میں ہے۔ درمیانی 111 کلومیٹر کے سیکشن کٹرا-بنیال پر کام جاری ہے، جو اس کی ارضیات اور گہری گھاٹیوں سے بھرے وسیع ندی کے نظام کی وجہ سے سب سے مشکل اور پیچیدہ حصہ ہے۔ اس حصے میں کئی مشہور پل اور سرنگیں آ رہی ہیں۔ اس سیکشن میں زیادہ تر ریل کی پٹڑی سرنگوں یا پلوں میں بننے والی ہے۔
اس منصوبے سے لوگوں میں روزگار، خوشحالی اور رابطے میں اضافہ ہوا ہے۔ ریاسی اور رامبن کے پسماندہ اضلاع کو خاص طور پر اس پروجیکٹ سے فائدہ ہوا ہے۔ دور دراز علاقوں میں اب تک سڑکوں سے رابطہ نہیں ہے۔ طبی، تعلیمی، بازار اور کاروباری سرگرمیاں لوگوں کے لیے آسانی سے قابل رسائی ہو گئی ہیں۔ 111 کلومیٹر کٹرا-بانہال سیکشن کی تعمیر پر اب تک 30672.34 کروڑ روپے کی لاگت آئی ہے۔ پروجیکٹ کے لیے مختص بجٹ میں 2014 سے کئی گنا اضافہ ہوا ہے، جس سے تعمیراتی سرگرمیاں تیز ہو سکی ہیں۔
روزگار کی پیداوار:-
- زمیندار کے بچوں کے لیے ریلوے میں ملازمت، جہاں ان کی 75 فیصد سے زیادہ زمین حاصل کی گئی تھی۔
- 1833.92 ہیکٹر زمین حاصل کی گئی اور 799 اہل زمین دینے والوں کو نوکریاں دی گئیں۔
- ٹھیکیداروں کے ذریعے روزگار: 14069 ۔
- اب تک 500 لاکھ سے زیادہ روزگار پیدا ہو چکے ہیں۔
- اس کے علاوہ کاریگروں کے لیے ہنر مندی کی ترقی فراہم کی گئی، ان میں سے بہت سے اب کہیں اور کام کررہے ہیں۔
اسٹیشنوں تک جانے سڑکوں کی تعمیر:-
- 205 کلومیٹر سے زیادہ طویل اسٹیشن جانے والی سڑکیں بنائی گئیں جن میں 1 ٹنل اور 320 پل شامل ہیں۔
- اس سے دور دراز علاقوں کے 73 دیہاتوں کو رابطہ فراہم ہوا ہے ۔
- پہلے صرف پیدل یا کشتیوں کے ذریعے قابل رسائی؛ اب 4 پہیہ گاڑیوں کے ذریعے۔
- پی ایم جی ایس وائی سڑکیں اب ان اپروچ سڑکوں سے ہٹ رہی ہیں۔
- اس لیے پروجیکٹ پر عملدرآمد کے فوری فوائد مقامی آبادی تک پہنچ رہے ہیں۔
کارپوریٹ سماجی ذمہ داری  کے تحت مختلف سرگرمیاں
- ضلع رامبن میں ایمبولینس فراہم کی گئی۔
- 15 موٹرائزڈ وہیل چیئرز۔
- بانہال، رامبن اور ریاسی ضلعوں میں مفت طبی کیمپ کا انعقاد۔
- کووڈ قرنطینہ مراکز۔
- اسپتالوں کو دیا گیا طبی سامان: حکومت کی طرف سے طبی سہولت کی جدید کاری۔ بانہال اسپتال میں ای سی جی مشین، الٹرا ساؤنڈ مشین ایکس رے پلانٹ، اور سی آرم ٹیبل فراہم کرائی گئی۔
- تعلیمی انفراسٹرکچر کی بہتری: رامبن میں تعمیر شدہ اسکول اور سمبر میں زیر تعمیر۔
- ریاسی کے دو سرکاری اسکولوں میں لائبریری کو اپ گریڈ کیا گیا۔ رامبن ضلع کے دس اسکولوں میں پورٹاکیبن ٹوائلٹ بلاکس کی تعمیر۔
- خواتین کے لیے تربیتی مرکز: بانہال میں سلائی اور کڑھائی کے لیے خواتین کا ایک تربیتی مرکز قائم کیا گیا ہے۔
- دیہاتوں کو پانی کی فراہمی
- گاؤں میں پکی سڑکیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 144
وزارت خزانہ
مرکزی کابینہ نے ہندوستان اورغیرملکی مالیاتی سراغ رسانی یونٹوں کے درمیان نظر ثانی شدہ مفاہمتی عرضداشت کی منظوری دے دی
نئی دہلی 07 دسمبر۔وزیراعظم جناب نریندر مودی کی صدارت میں ہونےوالے مرکزی کابینہ کے اجلاس میں ہندوستان کے مالیاتی سراغ رسی یونٹوں  اوراس کے ہم پلہ غیر ملکی مالیاتی سراغ رسی یونٹوں  کے درمیان نظر ثانی شدہ مفاہمتی عرضداشت کو منظوری دے دی گئی ۔اس مفاہمتی عرضداشت کی روسے دونوں ممالک ایک دوسرے کے ساتھ معلومات کا تبادلہ کرسکیں گے۔اس نظر ثانی شدہ مفاہمتی عرضداشت کا مسودہ ایگمانٹ گروپ سیکریٹیریٹ کی نظر ثانی شدہ عرضداشت 2014 کی بنیاد پر تیار کیا گیا تھا ۔
پس منظر :
بیرونی ایف آئی یو اداروں کے ساتھ ایف آئی یو - آئی این ڈی کے کاموں میں غیر ملکی سراغ رسی یونٹوں  سے موصول ہونے والی درخواستوں کی جانچ اور اس پرعمل درآمد غیر ملکی ایف آئی یو اداروں سے موصولہ معلومات کا پھیلاؤ غیر ملکی ایف آئی یو اداروں سے تعلقات کا قیام اور انہیں برقرار رکھنا نیز غیر ملکی ایف آئی یو اداروں کے ساتھ مفاہمتی عرضداشتوں پر گفتگو اور عمل درآمد شامل ہے۔ واضح ہوکہ بیشتر بیرونی ممالک کے ساتھ ان امور کی مفاہمتی عرضداشت مطلوب ہے جس پر معلومات کی باہمی منتقلی کے لئے استعمال کئے جانے کی غرض سے دستخط کئے جائیں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-6102
(Visitor Counter : 52
صدر جمہوریہ کا سکریٹریٹ
صدرجمہوریہ ہند نے مگہر میں سنت کبیر کو خراج عقیدت پیش کیا اور سنت کبیر اکیڈمی اور ریسرچ سنٹر اور سودیش درشن یوجنا کا افتتاح کیا
صدر جمہوریہ ہند جناب رام ناتھ کووند نے کبیر چورا دھام، مگہر، اتر پردیش میں آج  سنت کبیر کو خراج عقیدت پیش کیا اور سنت کبیر اکیڈمی اور ریسرچ سینٹر اور سودیش درشن یوجنا کا افتتاح کیا۔
اس موقع پر خطاب کرتے ہوئے صدر جمہوریہ نے کہا کہ انہیں سنت کبیر اکیڈمی اور ریسرچ سنٹر کا افتتاح کرتے ہوئے خوشی ہو رہی ہے، جس کا سنگ بنیاد وزیر اعظم جناب نریندر مودی نے چار سال قبل رکھا تھا۔
صدر جمہوریہ نے کہا کہ سنت کبیر ایک غریب اور محروم گھرانے میں پیدا ہوئے تھے۔ لیکن انہوں نے اس محرومی کو کبھی اپنی کمزوری نہیں سمجھا۔ انہوں نے اسے اپنی طاقت بنایا۔ سنت کبیر اگرچہ کتابی علم سے محروم تھے لیکن انہوں نے سنتوں کی صحبت سے تجرباتی علم حاصل کیا۔ اسے پہلے خود آزمایا، اس علم کو اپنے اندر اتار اور پھر اسے لوگوں پر ظاہر کیا۔ یہی وجہ ہے کہ آج بھی ان کی تعلیمات عوام الناس کے ساتھ ساتھ دانشوروں میں بھی یکساں مقبول ہیں۔
صدر جمہوریہ نے کہا کہ سنت کبیر نے سماج کو مساوات اور ہم آہنگی کا راستہ دکھایا۔ انہوں نے برائیوں، دکھاوے اور امتیازات کو دور کرنے کا بیڑہ اٹھایا اور گھریلو زندگی بھی ایک سنت کی طرح بسر کی۔ انہوں نے ہمیشہ اس بات پر زور دیا کہ معاشرے کے کمزور ترین طبقے سے ہمدردی ا کے بغیر انسانیت کی حفاظت نہیں کی جا سکتی۔ بے سہارا لوگوں کی مدد کیے بغیر معاشرے میں ہم آہنگی نہیں ہو سکتی۔
صدر جمہوریہ نے کہا کہ سنت کبیر کی پوری زندگی مذہبِ انسانیت کی بہترین مثال ہے۔ ان کے نروان میں بھی فرقہ وارانہ اتحاد کا پیغام چھپا ہوا تھا۔ ان کی سمادھی اور مزار ایک ہی جگہ پر موجود ہیں جو فرقہ وارانہ اتحاد کی ایک نادر مثال ہے۔
صدر جمہوریہ نے کہا کہ یہ بھارت کی خوش قسمتی رہی ہے کہ سنتوں، اساتذہ اور سماجی مصلحین نے وقتاً فوقتاً سماج میں موجود سماجی برائیوں کو ختم کرنے کی کوشش کی ہے۔ سنت کبیر ایسے سنتوں میں سے ایک تھے جن کی تعلیمات کو سماج نے دل سے قبول کیا۔
صدر جمہوریہ کی تقریر دیکھنے کے لیے برائے مہربانی یہاں کلک کریں
۔۔۔۔۔۔۔۔۔۔۔
ش ح۔ا گ ۔ن ا۔
U- 6130
(Visitor Counter : 125
ماحولیات، جنگلات اور موسمیاتی تبدیلی کی وزارت
مرکزی وزیر مملکت اشونی چوبے نے بنگال سفاری سلیگوڑی میں ٹائیگر کو گود لیا اور اس کا نام 'اگنی ویر' رکھا
لوگوں کو زیادہ سے زیادہ جانوروں کو اپنانے کی ترغیب دینے کے لیے گود لیا شیر
جانوروں کا ماحولیاتی توازن قائم رکھنے میں نمایاں کردار ہے، ان کا تحفظ ضروری ہے: جناب چوبے
وزیر موصوف نے گود لینے کے پروگرام  کے تحت 1 سال کے لیے شیر کو گود لیا ہے
اس سے لوگ جانوروں کے تحفظ کے بارے میں باخبر اور حساس بنیں گے
نئی دہلی، 22 جون 2022:
ماحولیات، جنگلات اور آب و ہوا کی تبدیلی نیز صارفین کے امور، خوراک اور عوامی تقسیم کے مرکزی وزیر مملکت اشونی کمار چوبے نے آج بنگال سفاری شمالی بنگال وائلڈ اینیملز پارک کے معائنے کے دوران ایک سال کے شیر کو گود لیا ہے اور اس کا نام 'اگنی ویر' رکھا ہے۔
گنگٹوک سے واپسی پر انھوں نے سفاری کا معائنہ کیا۔ اس دوران مرکزی وزیر مملکت جناب چوبے نے گود لینے کے پروگرام کے تحت لوگوں میں بیداری پھیلانے کے لیے شیر کو گود لیا۔ انھوں نے کہا کہ انھوں نے کیدارناتھ دھام میں فطرت کو اس کی غضب ناک صورت میں دیکھا ہے۔ فطرت کے تحفظ کے لیے ہر فرد کو آگاہ ہونا چاہیے تاکہ اس طرح کے واقعات پیش نہ آئیں۔ وزیراعظم جناب نریندر مودی کی قیادت اور رہنمائی میں مرکزی حکومت نے جانوروں کے تحفظ کے لیے جامع اقدامات کیے ہیں۔ "آزادی کا امرت مہوتسو" کے موقع پر لوگوں میں بیداری کے ساتھ انھوں نے کیدارناتھ سانحے کے متاثرین کی یاد میں شیر کو گود لیا ہے۔ انھوں نے کہا کہ ماحول کے توازن کو قائم رکھنے میں جانوروں کا نمایاں کردار ہے۔ ان کا تحفظ ضروری ہے۔ اس کے لیے لوگوں کو باقاعدگی سے آگاہ کرنے کی بھی ضرورت ہے۔ اس موقع پر افسران کو ہدایت دی گئی ہے کہ وہ باقاعدگی سے "جیو جنتو سنرکشن ابھیان" کے بارے میں آگاہی مہم چلائیں۔
مرکزی وزیر مملکت جناب چوبے کو بنگال سفاری کے معائنے کے دوران جانوروں کی نگہ داشت کا بھی علم ہوا۔ گود لینے کے پروگرام کے تحت یہاں 70 افراد نے جانوروں کو گود لیا ہوا ہے۔ لوگوں کو مزید جانور گود لینے کی ترغیب دینے کے لیے مرکزی وزیر مملکت اشونی چوبے نے اس ٹائیگر کو گود لیا ہے۔ انھوں نے آن لائن وسیلے سے گود لیے گئے شیر کی نگہ داشت کے لیے 2 لاکھ روپے ادا کیے۔ پی سی سی ایف مغربی بنگال سومترا داس گپتا نے کہا کہ مرکزی وزیر مملکت جناب چوبے کے ذریعہ شیر کو اپنانے سے دوسروں کو ترغیب ملے گی۔ انھوں نے مرکزی وزیر مملکت کا شکریہ ادا کیا۔ بنگال سفاری معائنے کے دوران آئی جی آئی آر او کولکتہ، ڈی ایف او وائلڈ لائف دارجلنگ، بنگال سفاری نارتھ بنگال وائلڈ اینیملز پارک کے اسسٹنٹ ڈائریکٹر اور دیگر افسران موجود تھے۔
سائنس اور ٹیکنالوجی کی وزارت
پروفیسر نینا گپتا نے نوجوان ریاضی دانوں کے لیے رامانوجن انعام حاصل کیا
نئی دہلی:22 فروری،2022۔
22 فروری 2022 کو ایک ورچوئل تقریب میں کولکتہ میں انڈین اسٹیٹسٹیکل انسٹی ٹیوٹ کی ریاضی دان پروفیسر نینا گپتا کو نوجوان ریاضی دانوں کے لیے رامانوجن انعام دیا گیا۔ انھیں یہ ایوارڈ سال 2021 کے لیے افائن الجبرا جیومیٹری اور استبدالی الجبرا میں ان کے شاندار کام کے لئے دیا گیا ہے۔
سکریٹری اور محکمہ کی جانب سے جناب سنجیو ورشنی، سربراہ، بین الاقوامی تعاون ڈویژن، محکمہ برائے سائنس و ٹیکنالوجی  نے ڈاکٹر نینا گپتا کو مبارکباد دی اور کہا کہ ایک خاتون محقق کو دیا جانے والا یہ ایوارڈ دنیا بھر کی دیگر خواتین محققین کو ریاضی کو کریئر کے طور پر اپنانے کی ترغیب دے گا۔ "مجھے یہ بھی یقین ہے کہ یہ پہچان انھیں مستقبل میں مزید قابل ذکر نتائج کے ساتھ تحقیق کو مزید وسعت دینے کی ترغیب دے گی۔ اس سے نہ صرف ہمارے ملک بلکہ پوری ترقی پذیر دنیا کے محققین اور نوجوان ریاضی دانوں کو ریاضی کے علوم میں تحقیق کرنے کا حوصلہ ملے گا۔
یہ انعام ہر سال ایک ترقی پذیر ملک کے ایک محقق کو دیا جاتا ہے جسے حکومت ہند کے محکمہ برائے سائنس اور ٹیکنالوجی  نے آئی سی ٹی پی  اور بین الاقوامی ریاضیاتی یونین  کے تعاون سے مالی مدد فراہم کی ہے۔
یہ ایوارڈ 45 سال سے کم عمر کے نوجوان ریاضی دانوں کو دیا جاتا ہے جنہوں نے ترقی پذیر ملک میں شاندار تحقیق کی ہے۔ اس کی حمایت محکمہ برائے سائنس و ٹیکنالوجی  کے ذریعے سری نواسا رامانوجن کی یاد میں کی جاتی ہے، جو خالص ریاضی میں ایک نہایت باصلاحیت شخص تھے، جو بنیادی طور پر خود کے ذریعے سیکھے ہوئے تھے اور بیضوی افعال، مسلسل فریکشن، لامحدود سیریز، اور اعداد کے تجزیاتی نظریہ میں شاندار تعاون پیش کیا تھا۔
الجبری جیومیٹری میں ایک بنیادی مسئلہ زرسکی منسوخی کے مسئلے کو حل کرنے کے لیے پروفیسر گپتا کے حل نے انہیں انڈین نیشنل سائنس اکیڈمی  کا 2014 کا نوجوان سائنسدانوں کا ایوارڈ حاصل کروایا۔ این ایس اے نے ان کے حل کو 'حالیہ برسوں میں الجبری جیومیٹری میں کہیں بھی کیے گئے بہترین کاموں میں سے ایک' قرار دیا۔ یہ مسئلہ جدید الجبری جیومیٹری کے سب سے نامور بانیوں میں سے ایک آسکر زرسکی نے 1949 میں پیش کیا تھا۔ ایک امریکی یونیورسٹی کو انٹرویو دیتے ہوئے گپتا نے اس مسئلے کو یوں بیان کیا --- منسوخی کا مسئلہ یہ پوچھتا ہے کہ اگر آپ کے پاس دو جیومیٹرک سے زیادہ سلنڈر ہیں۔ ڈھانچے، اور ان کی شکلیں ملتی جلتی ہیں، کیا کوئی یہ نتیجہ اخذ کر سکتا ہے کہ اصل بنیادی ڈھانچے کی شکلیں ایک جیسی ہیں؟
-----------------------
ش ح۔م ع۔ ع ن
U NO: 1902
(Visitor Counter : 104
وزارت دفاع
رکشا منتری جناب راجناتھ سنگھ 11 اپریل کو واشنگٹن میں ہند-امریکہ 2+2 وزارتی سطح کی بات چیت میں شرکت کریں گے
امریکہ کے اپنے 4 روزہ دورہ کے دوران پنٹاگن میں امریکی وزیر دفاع سے الگ سے ملاقات کریں
رکشا منتری جناب راجناتھ سنگھ 14-11 اپریل، 2022 کے درمیان ریاستہائے متحدہ امریکہ کا دورہ کریں گے۔ رکشا منتری، وزیر خارجہ ڈاکٹر ایس جے شنکر کے ساتھ 11 اپریل، 2022 کو واشنگٹن ڈی سی میں چوتھی ہند-امریکہ 2+2 وزارتی سطح کی بات چیت میں شرکت کریں گے۔ امریکی وزیر خارجہ جناب انٹونی بلنکن اور وزیر دفاع جناب لائڈ آسٹن ریاستہائے متحدہ امریکہ کی نمائندگی کریں گے۔ 2+2 مذاکرہ کے دوران تمام شعبوں میں دو طرفہ تعاون کا جائزہ لینے کے بعد آگے کی راہ متعین کی جائے گی۔
جناب راجناتھ سنگھ دفاعی ٹیکنالوجی تعاون اور فوج سے فوج کے درمیان تعلقات کے ذریعے صلاحیت سازی سمیت دفاعی تعاون کے بارے میں بات چیت کرنے کے لیے امریکی وزیر دفاع جناب لائڈ آسٹن سے پنٹاگن میں الگ سے ملاقات کریں گے۔ واشنگٹن ڈی سی کے سفر کے بعد ہوائی جزیرہ میں واقع یو ایس انڈو-پیسیفک کمانڈ  کے ہیڈکوارٹر کا دورہ کرنا بھی رکشا منتری کے پروگرام میں شامل ہے۔